**לזלי אלן ג'ורדן** (באנגלית: **Leslie Allen Jordan**; ‏29 באפריל 1955 – 24 באוקטובר 2022) היה מחזאי ושחקן אמריקאי, זוכה פרס אמי.

ביוגרפיה
--------

ג'ורדן נולד בטנסי שבארצות הברית, למשפחה נוצרית-בפטיסטית. אביו מת בתאונה צבאית בהיותו בן 11 שנים.

ג'ורדן היה ידוע בעיקר בזכות עבודתו בטלוויזיה, הכוללת הופעות אורח ב"לויס וקלארק: הרפתקאותיו החדשות של סופרמן", "מסע בין כוכבים: וויאג'ר", "קרוליין בעיר", "ריבה", "בוסטון פאבליק", "בוסטון ליגל", "נאש ברידג'ס", "קרובים רחוקים מאוד", "Any Day Now" (אנ'), ותפקיד משנה ב-"*Hearts Afire*". בנוסף, הופיע בסדרה "אימה אמריקאית" בעונה השלישית, השישית והתשיעית.

בשנת 2007 הוא הופיע בדרמה הקומית "בטי" בתפקיד סלבריטאי בשם קווינסי קומבס. באותה השנה גם כיכב ב-"סודות חבויים" סדרת דרמה ברשת The CW. בשנת 1990, גילם את דמותו של מנהל אתר הסקי בסרט "*Ski Patrol*". 

ג'ורדן היה גם שחקן תיאטרון ומחזאי. אחת ההופעות הידועות ביותר שלו על הבמה היא כאשר גילם את הדמות Brother Boy במחזה "*Sordid Lives*", תפקיד שלימים ביצע שוב, בסרט פולחן באותו השם. ג'ורדן שב לגלם את אותה הדמות בסדרת הספין אוף "*Sordid Lives: The Series*" בערוץ לוגו. הוא כתב וכיכב במחזה האוטוביוגרפי "*Lost in the Pershing Point Hotel*", שאף הוא זכה לעיבוד קולנועי. לאחרונה הוא יצא לסיבוב הופעות ברחבי ארצות הברית, במופע יחיד קומי בשם "*Like a Dog on Linoleum*", שזכה לביקורות חיוביות מאוד.

ג'ורדן כיכב בפרק הפיילוט של "*Laugh Out*", תוכנית הטלוויזיה הקומית - להט"בית - אינטראקטיבית הראשונה בעולם. ג'ורדן תיאר את חוויותיו, כנער מתבגר זעיר ונשי בדרום ארצות הברית ובעסקי השעשועים, בהצגת יחיד אוטוביוגרפית, בשם "*My Trip Down the Pink Carpet*". לאחר כמה חודשים של הופעות הרצה ברחבי ארצות הברית, המופע נפתח רשמית בתיאטרון *Midtown Theater* שבאוף ברודוויי ב-19 באפריל 2010. המופע הופק על ידי חברתו של ג'ורדן לילי טומלין. בראיון בתוכנית *The Paul O'Grady Show*, ג'ורדן הודיע כי בכוונתו להציג את המופע שלו בתיאטרון *Apollo Theatre* שבלונדון. 

בשנת 2021 שיחק בסדרה הקומית של רשת פוקס; "*Call Me Kat",* את דמותו של פיל. באותה שנה גילם את צ'ארלס בעונתה השנייה של הסדרה הקומית "מיוחד" מבית נטפליקס.

חיים אישיים
-----------

ג'ורדן היה הומו גלוי. עבר ללוס אנג'לס בשנות השמונים ועם פרוץ מגפת האיידס בסוף שנות ה-70 של המאה ה-20 היה פעיל בארגונים שונים שסייעו לחולי איידס מהקהילה הגאה. לאורך חייו נאבק בהתמכרויות לאלכוהול ולסמים.

נהרג ב-24 באוקטובר 2022 בתאונה בהוליווד שבלוס אנג'לס, כשהתנגש עם רכבו בצד של בניין, וההשערה היא שסבל ממצב חירום רפואי בעת הנהיגה.

פרסים
-----

* ג'ורדן היה ידוע בעיקר בשל תפקידו כיריבה היומרני של קארן ווקר, בעל המיניות המעורפלת, בברלי לזלי, בסדרה "ויל וגרייס". על תפקיד זה הוא קיבל פרס אמי לשחקן האורח הטוב ביותר בסדרת קומדיה בטקס פרסי האמי השנתי ה-58 בשנת 2006.
* בשנת 2021, קיבל את פרס GALECA (איגוד מבקרי הבידור של הקהילה הגאה) על הקריירה שלו.

קישורים חיצוניים
----------------

ויקישיתוף מדיה וקבצים בנושא **לזלי ג'ורדן** בוויקישיתוף
* 

* אתר האינטרנט הרשמי של לזלי ג'ורדן (באנגלית)
* לזלי ג'ורדן, ברשת החברתית פייסבוק

* לזלי ג'ורדן, ברשת החברתית אקס (טוויטר)

* לזלי ג'ורדן, ברשת החברתית אינסטגרם

* לזלי ג'ורדן, סרטונים בערוץ היוטיוב

* לזלי ג'ורדן, במסד הנתונים הקולנועיים IMDb (באנגלית)

* לזלי ג'ורדן, באתר AllMovie (באנגלית)

* לזלי ג'ורדן, באתר Rotten Tomatoes (באנגלית)

* לזלי ג'ורדן, במסד הנתונים הקולנועיים KinoPoisk (ברוסית)

* לזלי ג'ורדן, באתר ספוטיפיי

* לזלי ג'ורדן, באתר MusicBrainz (באנגלית)

הערות שוליים
------------

1. 1 2  ynet (2022-10-24). "השחקן לזלי ג'ורדן ("וויל וגרייס") הלך לעולמו בגיל 67". *Ynet*. נבדק ב-2022-10-24.
2. ↑  Tim Parks (17 אוג' 2006). "The 'Sordid Lives' of 'Southern Baptist Sissies". *The Gay and Lesbian Times*. אורכב מ-המקור ב-2008-03-02. נבדק ב-2008-04-08. `{{cite news}}`:  (עזרה)

| ויל וגרייס |
| --- |
| יוצרים | דייוויד כהן • מקס מוצ'ניק |  |
| שחקנים | אריק מקורמק • דברה מסינג • מייגן מולאלי • שון הייז • שלי מוריסון • גארי גרובס • מייקל אנגרנו • לזלי ג'ורדן |
| דמויות | ויל טרומן • גרייס אדלר • קארן ווקר • ג'ק מק'פרלנד • רוזאריו סלזר • דמויות משנה |

|  |  |  |
| --- | --- | --- |
| **הקודם**:**2005: בובי קנאבלי – "ויל וגרייס"** | **פרס אמי לבידור בפריים טיים לשחקן אורח בסדרה קומית**  **2006: לזלי ג'ורדן – "ויל וגרייס"**  | **הבא**:**2007: סטנלי טוצ'י – "מונק"** |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4953730
* GND: 141506741
* ISNI: 0000 0001 1787 0780
* LCCN: no2003075276
* MusicBrainz: 6d82fab8-4186-4d81-b1ff-58c35dfb4e18
* NTA: 181623722
* VIAF: 164917328
* WorldCat: lccn-no2003075276

 |